作者:張可久
標題:雙調・湘妃怨武夷山中
內容:落花流水出桃源，暖翠晴雲滿藥田。流金古像開香殿，步虛聲未遠，鶴飛來認得神仙。傍草漫山徑，幽花隱洞天，玉女溪邊。山中隱居丹翁投老得長生，白鶴依人認小名。青山換主隨他姓，嘆乾坤一草亭，半年不出巖扃。寫十卷《續仙傳》，和一篇《陋室銘》，補註《茶經》。懷古秋風遠塞皂雕旗，明月高臺金鳳杯。紅妝肯為蒼生計，女妖嬈能有幾？兩蛾眉千古光輝。漢和番昭君去，越吞吳西子歸，戰馬空肥。黃山道中何人禮斗上松梢？有客題名刻樹腰。指前峰半日行來到，這山不是小，洞天寬容我詩豪。白雲觀欹仙枕，硃砂泉流藥瓢，紫蘭宮玉女吹簫。